PIB Headquarters
কোভিড-১৯ সংক্রান্ত পিআইবি’র সংবাদ
নতুন দিল্লি, ১৮ জুন, ২০২১
• ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৭,৯৮,৬৫৬ । ৭৩ দিন পর এই সংখ্যা ৮ লক্ষের নীচে নামল।
• গত ২৪ ঘন্টায় নতুন করে সংক্রমিত হয়েছেন ৬২,৪৮০জন ।
• সারা দেশে এ পর্যন্ত মোট সুস্থ হয়েছেন ২ কোটি ৮৫ লক্ষ ৮০হাজার ৬শো ৪৭।
• গত চব্বিশ ঘন্টায় আরোগ্য লাভ করেছেন ৮৮,৯৭৭ জন।
• পর পর ৩৬ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
• কোভিড মুক্ত হওয়ার বেড়ে হয়েছে হার ৯৬.০৩%।
• সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৩.৮%।
• পরপর ১১ দিন দৈনিক সংক্রমিতের হার ৫%র কম౼আজ এই হার ৩.২৪%।
• নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৮.৭১ কোটি।
• দেশজুড়ে টিকাকরণ অভিযানে এ পর্যন্ত ২৬ কোটি ৮৯ লক্ষ টিকা দেওয়া হয়েছে।
কোভিড-১৯-এর বিষয়ে সর্বশেষ তথ্য
• ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৭,৯৮,৬৫৬ । ৭৩ দিন পর এই সংখ্যা ৮ লক্ষের নীচে নামল।
• গত ২৪ ঘন্টায় নতুন করে সংক্রমিত হয়েছেন ৬২,৪৮০জন ।
• সারা দেশে এ পর্যন্ত মোট সুস্থ হয়েছেন ২ কোটি ৮৫ লক্ষ ৮০হাজার ৬শো ৪৭।
• গত চব্বিশ ঘন্টায় আরোগ্য লাভ করেছেন ৮৮,৯৭৭ জন।
• কোভিড মুক্ত হওয়ার বেড়ে হয়েছে হার ৯৬.০৩%।
• সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৩.৮%।
• পরপর ১১ দিন দৈনিক সংক্রমিতের হার ৫%র কম౼আজ এই হার ৩.২৪%।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1728174
কোভিড-১৯-এর টিকাকরণের বিষয়ে সর্বশেষ তথ্য
কেন্দ্র এ পর্যন্ত ২৭,৯০,৬৬,২৩০টি টিকার ডোজ সরাসরি সংগ্রহ করে সেগুলি বিনামূল্যে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৫,৩২, ৬৫,৮২৫ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৫৮,০০,৪০৫ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ১৯,৯৫,৭৭০ টি ডোজ সরবরাহ করা হবে ।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1728177
প্রধানমন্ত্রী কোভিড-১৯-এর সামনের সারির যোদ্ধাদের জন্য বিশেষ ক্র্যাশ কোর্স সূচনা করেছেন
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ‘কোভিড-১৯ প্রথম সারির কর্মীদের জন্য কাস্টমাইজড ক্র্যাশ কোর্স কর্মসূচি’র সূচনা করেছেন। ২৬টি রাজ্যে ছড়িয়ে থাকা ১১১টি প্রশিক্ষণ কেন্দ্রে এই কর্মসূচি পরিচালিত হবে। এই কর্মসূচির আওতায় প্রায় ১ লক্ষ প্রথম সারির কর্মীকে প্রশিক্ষণ দেওয়া হবে। কেন্দ্রীয় দক্ষতা উন্নয়ন ও শিল্পোদ্যোগ মন্ত্রী, বিভিন্ন মন্ত্রকের প্রতিমন্ত্রী, বিশেষজ্ঞ এবং অন্যান্য সংশ্লিষ্ট পক্ষের ব্যক্তিত্বরা এদিন অনুষ্ঠানে উপস্থিত ছিলেন।
অনুষ্ঠানে প্রধান অতিথির ভাষণে প্রধানমন্ত্রী এই কর্মসূচির সূচনার গুরুত্বের কথা তুলে ধরে জানান, এটি করোনার বিরুদ্ধে লড়াইয়ে এক গুরুত্বপূর্ণ পদক্ষেপ। প্রধানমন্ত্রী ফের আর একবার এই সংক্রণের বিষয়ে সাবধানতা অবলম্বনের কথা স্মরণ করিয়ে দেন এবং এর মিউটেশনের সম্ভাবনা রয়েছে বলেও উল্লেখ করেন। অতিমারীর দ্বিতীয় ঢেউ যখন আছড়ে পরেছে তখন একাধিক সমস্যার চিত্র সকলের সামনে উঠে এসেছে। প্রধানমন্ত্রী বলেন, এই সমস্যা মোকাবিলায় সকলকে প্রস্তুত থাকতে হবে। ১ লক্ষেরও বেশি প্রথম সারির যোদ্ধাদের প্রশিক্ষণ দেওয়া তারই এক অঙ্গ বলে মন্তব্য করেন তিনি।
প্রধানমন্ত্রী স্মরণ করিয়ে দেন যে অতিমারী বিশ্বের প্রতিটি দেশ, প্রতিষ্ঠান, সমাজ, পরিবার এবং ব্যক্তি বিশেষের শক্তির পরীক্ষা নিয়েছে। একইসঙ্গে বিজ্ঞান, সরকার, সমাজ, প্রতিষ্ঠান বা ব্যক্তি হিসেবে সকলের সক্ষমতা প্রসারিত করতে সতর্ক করে দিয়েছে। ভারত এই সমস্যাকে মোকাবিলা করেছে এবং পিপিই কিট, নমুনা পরীক্ষা, কোভিড সেবা ও চিকিৎসা সম্পর্কিত অন্যান্য পরিকাঠামোগত অবস্থানগুলির পরিবর্তনে প্রয়াস চালিয়ে গেছে। শ্রী মোদী উল্লেখ করেন, দূর-দূরান্তের হাসপাতালগুলিতে ভেন্টিলেটর এবং অক্সিজেন কনসেনট্রেটর সরবরাহ করা হয়েছে। যুদ্ধকালীন ভিত্তিতে ১৫০০টিরও বেশি অক্সিজেন প্ল্যান্ট স্থাপন করা হচ্ছে। এই সমস্ত প্রয়াসের মধ্যেও দক্ষ ও লোকবলের যথেষ্ট অভাব রয়েছে। এরজন্য এবং করোনা যোদ্ধাদের বর্তমান শক্তিকে সমর্থন জানাতে ১ লক্ষ যুবককে প্রশিক্ষণ দেওয়া হচ্ছে। প্রধানমন্ত্রী বলেন, এই প্রশিক্ষণ ২-৩ মাসের মধ্যেই শেষ হবে।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1728234
ডঃ হর্ষবর্ধন কেন্দ্রীয় স্বাস্থ্য মন্ত্রকে সামনের সারির যোদ্ধাদের জন্য মাস্ক বিতরণ করেছেন
'মাস্ক হল ভাইরাসের বিরুদ্ধে সবচেয়ে সহজ এবং কার্যকর হাতিয়ার'।
ভাইরাসের জিন পরিবর্তিত হচ্ছে, তাই আমাদের আরও সতর্ক হতে হবে।
আমাদের কর্মীরা যাতে কোভিডের থেকে সুরক্ষিত থাকেন সেটি নিশ্চিত করতে হবে। ডঃ হর্ষবর্ধন কর্পোরেট জগতের নেতৃবৃন্দ, সামাজিক সংগঠনগুলির প্রতিনিধি এবং মন্ত্রিসভার অন্যান্য সহকর্মীদের এবিষয়ে সতর্ক থাকার অনুরোধ জানিয়েছেন।
২১শে জুন থেকে সর্বজনীন টিকাকরণ শুরু হবে, প্রত্যেকে এই গণ আন্দোলনে অংশগ্রহণ করুন এবং টিকা নিন।
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আজ সামনের সারিতে থাকা যোদ্ধাদের মাস্ক বিতরণ করেছেন।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleseDetail.aspx?PRID=1728212
দেশে অক্সিজেন এক্সপ্রেস ৩২ হাজার মেট্রিক টন তরল অক্সিজেন সরবরাহ করেছে
অক্সিজেন এক্সপ্রেস দক্ষিণের রাজ্যগুলিতে ১৭,৭০০ মেট্রিক টন চিকিৎসার জন্য তরল অক্সিজেন সরবরাহ করেছে।
দেশে অক্সিজেন এক্সপ্রেসের মাধ্যমে চিকিৎসার কাজে ব্যবহৃত ৩২,০০০ মেট্রিক টন তরল অক্সিজেন পরিবহণ করা হয়েছে।
৪৪৪টি অক্সিজেন এক্সপ্রেস নির্ধারিত গন্তব্যে পৌঁছেছে।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1728237
শ্রম ও কর্মসংস্থান মন্ত্রক মহামারীর সময়ে কর্মচারীদের এবং তাদের পরিবারের সদস্যদের কল্যাণে গৃহীত উদ্যোগ সম্বলিত পুস্তিকা প্রকাশ করেছে
কেন্দ্রীয় শ্রম ও কর্মসংস্থান মন্ত্রী শ্রী সন্তোষ গাঙ্গোয়ার জানিয়েছেন, শ্রমিকদের স্বাস্থ্য, নিরাপত্তা ও কল্যাণ নিশ্চিত করার বিষয়ে সরকার অঙ্গীকারবদ্ধ। মহামারীর সময়ে শ্রমিক এবং তাদের পরিবারের সদস্যদের জন্য কি কি পদক্ষেপ নেওয়া হয়েছে, সেবিষয়ে বিস্তারিত তথ্য সম্বলিত একটি পুস্তিকা প্রকাশ করা হয়েছে।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleseDetail.aspx?PRID=1728186
সিএসআইআর এবং টাটা এমডি দেশজুড়ে কোভিড-১৯ সনাক্তকরণের পরিকাঠামো বাড়ানোর জন্য সমঝোতায় পৌঁছেছে
দ্বিতীয় এবং তৃতীয় স্তরের শহরগুলিতে কোভিড-১৯-এর নমুনা পরীক্ষার ক্ষমতা বাড়াতে টাটা গোষ্ঠীর একটি নতুন উদ্যোগ - টাটা এমডি এবং ভারতের অন্যতম বৈজ্ঞানিক গবেষণা প্রতিষ্ঠান সিএসআইআর একটি সমঝোতায় পৌঁছেছে। এই দুটি সংস্থা ভবিষ্যতে কোভিড-১৯ সংক্রমণ বৃদ্ধি পেলে নমুনা পরীক্ষার জন্য প্রয়োজনীয় পরিকাঠামো গড়ে তোলার উদ্যোগ নিয়েছে।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleseDetail.aspx?PRID=1728139
মিউকোরমাইক্রোসিসের চিকিৎসার জন্য প্রয়োজনীয় লিপোজোমাল অ্যাম্ফোটেরিসিন বি দেশে পর্যাপ্ত মজুত রয়েছে
১৬-ই জুন দেশে মিউকোরমাইক্রোসিসে আক্রান্ত ছিলেন ২৭,১৪২ জন। ভবিষ্যতে যদি ব্ল্যাক ফাঙ্গাসে আক্রান্তদের সংখ্যা বৃদ্ধি পায়, তাহলে ভারতে তাদের জন্য পর্যাপ্ত পরিমাণে অ্যাম্ফোটেরিসিন বি এবং অন্যান্য ওষুধের মজুত রয়েছে। কেন্দ্রীয় সার ও রসায়ন প্রতিমন্ত্রী শ্রী মনসুখ মান্ডোভিয়া এবিষয়ে বিস্তারিত ভাবে জানিয়েছেন।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1728392
চানক্যপুরীতে সিএসওআই কেন্দ্রে পেনশন দপ্তর আয়োজিত বিশেষ টিকাকরণ শিবিরের ব্যবস্থাপনা ঘুরে দেখেছেন কেন্দ্রীয় মন্ত্রী ডঃ জিতেন্দ্র সিং
কেন্দ্রীয় মন্ত্রী ডঃ জিতেন্দ্র সিং চানক্যপুরীর সিএসওআই-তে পেনশন ও পেনশনভোগীদের কল্যাণ দপ্তরের উদ্যোগে আয়োজিত একটি টিকাকরণ শিবির ঘুরে দেখেছেন। দপ্তরের উদ্যোগে ১৫ দিনের মধ্যে এধরণের শিবিরের আয়োজন করার এটি দ্বিতীয় উদ্যোগ। এখানে সকলকে কোভিশিল্ড টিকা দেওয়া হয়েছে।
বিস্তারিত জানতে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1727957
পিআইবি-র বিভিন্ন দপ্তর থেকে প্রাপ্ত তথ্য -
কেরালা - রাজ্যে বিধি-নিষেধ আংশিক শিথিল করায় বিপুল সংখ্যক মানুষ বের হয়েছেন। কোভিডের নমুনা সনাক্তকরণের পরিবর্তিত নির্দেশাবলি অনুযায়ী স্থানীয় প্রশাসন ৭ দিন ধরে গড়পড়তা হিসেবে ৩০ শতাংশ নমুনা পরীক্ষার কাজ করবে। শুক্রবার থেকে বেসরকারি বাস কোভিড বিধি মেনে আংশিক ভাবে চলাচল শুরু করবে।
তামিলনাড়ু - তামিলনাড়ুতে ৬০ দিন পর বৃহস্পতিবার কোভিড-১৯-এ দৈনিক সংক্রমণ ১০ হাজারের নিচে নেমেছ। রাজ্যের স্বাস্থ্যমন্ত্রী আশাপ্রকাশ করেছেন এক সপ্তাহের মধ্যে কোভিড সংক্রমণ যথেষ্ট হ্রাস পাবে।
অন্ধ্রপ্রদেশ - সরকার রাজ্যে ২১শে জুন থেকে কার্ফিউ সকাল ৬টা থেকে সন্ধে ৬-টা পর্যন্ত শিথিল করবে। কেন্দ্র রাজ্যে প্রস্তাবিত ৫০টি অক্সিজেন প্ল্যান্ট তৈরির করার প্রতিশ্রুতি দিলেও তা পূরণ হয়নি। এরফলে, অন্ধ্রপ্রদেশ হাইকোর্ট অসন্তোষ প্রকাশ করেছে।
তেলেঙ্গানা - গতকাল রাজ্যে নতুন করে ১৪৯২ জন সংক্রমিত হয়েছেন। রাজ্যে এপর্যন্ত ৭১,৫০,৬০৮ জন কোভিড টিকার প্রথম ডোজ পেয়েছেন।
মহারাষ্ট্র - রাজ্যে নতুন করে সংক্রমিত হয়েছেন ৯৮৩০ জন। পুণে, নাগপুর, ঔরঙ্গাবাদ, মুম্বাই এবং নাসিকে রাজ্যের মোট সংক্রমিতের মধ্যে ৫৭ শতাংশ মানুষ বাস করেন।
গুজরাট - রাজ্যের মুখ্যমন্ত্রী বিজয় রুপানী আমেদাবাদে এসজিভিপি হলিস্টিক হাসপাতালে ১৩ হাজার লিটার ক্ষমতা সম্পন্ন একটি তরল অক্সিজেনের ট্যাঙ্ক উৎসর্গ করেছেন। গুজরাটে বৃহস্পতিবার নতুন করে ২৯৩ জন সংক্রমিত হয়েছেন।
রাজস্থান - রাজ্যে এই মুহূর্তে ৪২৬২ জন সক্রিয় সংক্রমিত রয়েছেন। অবশ্য রাজ্যে আরোগ্য লাভের হার ক্রমশ বাড়ছে। আগামীদিনে তৃতীয় ঢেউয়ের মোকাবিলা করতে রাজ্য সরকার টিকাকরণের ওপর গুরুত্ব দিচ্ছে।
মধ্যপ্রদেশ - আন্তর্জাতিক যোগ দিবসে রাজ্যের ৭ হাজার কেন্দ্রে টিকাকরণ অভিযান শুরু হচ্ছে। ২২টি জেলায় কোন সংক্রমণের খবর নেই।
ছত্তিশগড় - রাজ্যে সংক্রমিতের হার ক্রমশ নিম্নমুখী। তবে এই মুহূর্তে কোরবা, গাড়িয়াবাদ এবং বিজাপুরে সংক্রমণের হার বেশি।
গোয়া - রাজ্যের মুখ্যমন্ত্রী প্রমোদ সাওয়ান্ত ক্ষুদ্র ব্যবসায়ীদের এককালীন ৫ হাজার টাকা সাহায্য দেওয়ার কথা ঘোষণা করেছেন। রাজ্যে বৃহস্পতিবার নতুন করে সংক্রমিত হয়েছেন ২৫৪ জন।
আসাম - রাজ্যে গত ২৪ ঘন্টায় ৩৪৭৭ জন সংক্রমিত হয়েছেন।
ত্রিপুরা - ত্রিপুরায় কার্ফিউ ২৭শে জুন পর্যন্ত বাড়ানো হয়েছে। আগরতলা পুরনিগম, ৯টি পুরসভা এবং ২টি নগরপঞ্চায়েতে এই নিয়ম কার্যকর থাকবে।
হিমাচলপ্রদেশ - রাজ্যে এপর্যন্ত ১,৯৯,৬৯৯ জনের কোভিড সংক্রমণ হয়েছে। তবে, এই মুহূর্তে সক্রিয় চিকিৎসাধীন ৩৪৩০ জন।
CG/CB/AS/
(Visitor Counter : 266